Hioqi

– sərv ağacından hazırlanan və saray əyanlarının istifadəsi üçün nəzərdə tutulmuş yapon yelpiyi.

 Tarixi 
Hioqi Yaponiyanın saray həyatında istifadə olunan yelpik növü olmuşdur. Özünü sərinlətmək üçün yox, mərasimlərdə istifadə olunmaq üçün nəzərdə tutulmuşdur. Bu səbəbdən XIX əsrə qədər saray əşyası kimi tanınmışdır. Əvvəlcə təkcə imperatorun hioqidən istifadə edilməsinə icazə verilsə də, tədricən bütün saray əyanları hioqidən istifadə etməyə başlamışdırlar. Hioqi əvvəlcə kişilərin əşyası hesab olunsa da, daha sonra qadın əşyasına çevrilmişdir.

 Xüsusiyyətlər 
Hioqi adətən 34–38 sayda mokkandan (taxta parça) ibarət olan yelpikdir. Mokkanlar öndən kəpənək formasında, arxadan isə quş formasında olan metal pərçimlə əlaqənib. İmperatriça üçün nəzərdə tutulmuş hioqinin pərçimi kağızdan idi. Yelpiyin digər ucunda mokkanlar ipək kordonla bir-birinə bağlanırdı.

Hioqi şam, xrizantema, bambuk, gavalı və sakura təsvirlərinə malik dizaynlarla, bəzən isə ağ zəmində qızılı və gümüşü buludla əhatə olunan quş təsvirləri ilə bəzədilirdi. Qırmızı, göy, yaşıl və bənövşəyi rənglərə üstünlük verilirdi. Hər bir qoruyucu çubuğun ucuna süni çiçək salxımları və müxtəlif rənglərdə olan uzun ipək kordonlar qoşulurdu. 16 yaşından kiçik olanlar üçün nəzərdə tutulmuş hioqi sərv yox, sidr ağacından hazırlanırdı.

 İstinadlar 

 Xarici keçidlər 


Kateqoriya:Ventilyator və yelpiklər
Kateqoriya:Yaponiya imperator evi